text: Travl nytårsnat med mange små brande
  01 januar 2015 kl. 07.33
  Traditionen tro har brandfolk haft travlt nytårsnat med masser af små brande i containere, biler og knallerter, der er blevet antændt af vildfaren fyrværkeri eller af berusede og kåde folk, der fejrede nytåret.
  Falck melder om 31 brande i Region Syddanmark - altså både Fyn og Syd-og Sønderjylland.
  Dertil kommer de brande, som de lokale kommunale brandfolk og frivillige brandværn har slukket nytårsnat, som der ikke er et samlet tal på.
  Tønder Brandvæsen har således været på flere udrykninger det seneste døgn - men der blev dog også tid til at indtage nytårsmaden og den sønderjyske grønlangkål....
   - Se den opdaterede liste over alarmer her
  Løgumkloster har slukket en køkkenbrand med omfattende skader. Beboerne fejrer nytår et andet sted. Brandmændene er sendt hjem til "ækål"
  — Tønder Brandvæsen (@BrandToender) December 31, 2014
  